
Riigihanke ühiselt korraldamises osalemine ning omafinantseeringu kinnitamine
1. Asjaolud ja menetluse käik

Haridus- ja Teadusministeerium koostöös Hariduse Infotehnoloogia Sihtasutusega (HITSA) alustab „Põhikoolide digitaristu täiendamise toetusmeetme“ ellurakendamist. Meetme raames saavad koolipidajad võimaluse hankida erinevaid IT-töövahendeid.  Seadmete ostuks korraldab HITSA raamhanke kõigi koolipidajate nimel. Meetme tingimuste kohaselt on Haridus- ja Teadusministeeriumi toetus 85% ja koolipidajate omafinantseering minimaalselt 15%. Meetme toetuse summa jagatakse Eesti põhikoolide õpilaste arvu seisuga 10.11.2016 ja Haridus- ja Teadusministeeriumi toetuse arvestuslik summa õpilase kohta on 33,34 eurot. Lähtuvalt meetme tingimustest on meetme Narva linna maksimaalne summa moodustaks 185701 eurot, millest linna omafinantseering moodustaks 27855 eurot (15%).
2. Õiguslikud alused

2.1 Vastavalt kohaliku omavalitsuse korralduse seaduse § 22 lõige 1 punktile 8 on volikogu ainupädevuses laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine.
2.2 Kohaliku omavalitsuse üksuse finantsjuhtimise seaduse § 28 lõike 3 alusel võivad valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
3. Otsus
3.1 Lubada Narva Linnavalitsusele korraldada Hariduse Infotehnoloogia Sihtasutusega ühiselt riigihange „Põhikoolide digitaristu täiendamise toetusmeetme“.
3.2 Volitada Narva Linnavalitsuse Kultuuriosakonna juhatajat „Põhikoolide digitaristu täiendamise toetusmeetmega“ ettenähtud tegevuste teostamiseks.
3.3 Kinnitada riigihanke „Põhikoolide digitaristu täiendamise toetusmeetme“ omafinantseering 27855 eurot. Riigihanke teostumise korral näha ette omafinantseeringu katteks vajalikud summad Narva linna eelarves.

4. Rakendussätted
4.1 Otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemise päevast arvates.
4.2 Otsus jõustub seaduses sätestatud korras.

Riigihanke ühiselt korraldamises osaleimine ning omafinantseeringu kinnitamine
Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „Riigihanke ühiselt korraldamises osaleimine ning omafinantseeringu kinnitamine ” eelnõu.
2. Volitada esitama antud küsimus Narva Linnavolikogus Narva abilinnapea Vjatšeslav Konovalovit.

